ילדי בית העץ (סדרת טלוויזיה)

ילדי בית העץ היא סדרת נעורים ישראלית המשודרת בכאן חינוכית, ובעבר בטלוויזיה החינוכית, המבוססת על המיזם המוזיקלי של יאיא ורן כהן אהרונוב, "ילדי בית העץ", בכיכובם של קובי פרג', רוני הדר, יניב ביטון ואסי ישראלוף. הסדרה בוימה על ידי שירילי דשא שגם כתבה את תסריטי הפרקים בשיתוף רועי שגב. ב-22 בדצמבר 2019 עלתה העונה השלישית בערוץ כאן חינוכית (ב-15 בדצמבר 2019 ליוטיוב ולדיגיטל של כאן חינוכית), בעונה זו הצטרפו אל צוות השחקנים יניב ביטון בתור אפרים, יהלי אלעד בתור נגה, יונתן לנדסמן בתור צ'ופי, שחר שטראוס בתור אופק ונינה זריפין בתור לירי. העונה הרביעית עלתה לשידור ב-13 בדצמבר 2020 עם שיר פתיחה חדש, ובה הצטרף אסי ישראלוף בתפקיד צ'יקו גונזלס. ב-4 ביולי 2021 עלתה עונה חמישית. העונה השישית של הסדרה עלתה ב-4 בדצמבר 2022, והעונה השביעית והאחרונה של הסדרה עלתה ב-4 ביוני 2023. הפרק הארוך ביותר בסדרה בעל 25 דקות הוצג לראשונה בעונה השביעית, בפרק הספיישל (17). הסדרה זכתה בפרס הסדרה הקומית תחרות פרסי הטלוויזיה לילדים ולנוער ה-1. ילדי בית העץ נפגשים מדי יום בבית העץ שבחורשה הסמוכה לביתם במרכז הארץ. בבית העץ לשחר (גל שלהב אהרונוביץ) יש מחשב ומצלמה בה הוא מצלם את הסרטונים שהחבורה ממציאה, לדניאל (מיכאל פרנק) יש במה וארגז תלבושות להצגות שהוא עושה, לרומי (טופז מרום) יש שולחן לכל עבודות היצירה שהיא מכינה, וצוף (שקד הכט) תמיד בדרך לאחד מחוגי הספורט שלה. בבית העץ הילדים משחקים, ממנו הם יוצאים להרפתקאות בחורשה, יחד הם פותרים בעיות, רבים ומשלימים ותמיד עוזרים אחד לשני. לחבורה יש שני חברים טובים ומבוגרים: אלברט (קובי פרג'), פקח החורשה חמור הסבר, וטלילה (רוני הדר) המפוזרת שיש לה בחורשה אולפן הקלטות – אשר אינם מסתדרים היטב. לפעמים הם עוזרים לילדים לפתור בעיות ולפעמים הם רק מסבכים את העניינים. בכל פרק עולה סוגיה משמעותית בחיי בני הנוער, ובהן גובה, מראה חיצוני, עדות וכדומה. בעונה השלישית החבורה מחליטה להעביר את בית העץ לקבוצת ילדים אחרת, נוגה (יהלי אלעד), לירי (נינה זריפין), צ'ופי (יונתן לנדסמן) ואופק (שחר שטראוס), עם תחומי עניין שונים ואופי שונה, ובעונה זו רואים מה עובר על הילדים החדשים בחבורה. בעונה זו, אדם בשם אפרים (יניב ביטון) מחליף את אלברט בתחום הפקחות ביער; ובמקביל, טלילה פותחת תחנת רדיו. בעונה זו מגיע לחורשה צ'יקו גונזלס (אסי ישראלוף), כוכב טלוויזיה. החבורה, יחד עם אפרים וטלילה, עוזרים לו להתאקלם בחורשה. בסוף העונה נוגה מודיעה לחבריה בחורשה שהיא עוזבת עם משפחתה לקנדה. בעונה זו נוגה חוזרת מקנדה מוקדם מהצפוי, לאחר שבסוף העונה הקודמת היא עזבה, והחבורה מתאחדת. בעונה זאת יש גם מצבים כמו שבועות, יום הולדת ללירי, מוצאים קיפוד, כתבה על ילדי בית העץ וכדומה. בעונה זו הילדים נאלצים לפתוח תנועת נוער חדשה בשם יב"ה (ילדי בית העץ), בעקבות ניסיונותיו של שמריהו צדק (יוסי טולדו) לפטר את אפרים ולהרוס את בית העץ. בעונות אלו טלילה (רוני הדר) מנהלת בית קפה שהחליף את תחנת הרדיו שלה. בסדרה, שהגיעה בהמשך למיזם מוזיקלי, משולבים גם נגני המיזם בביצועים מוזיקליים שונים. בשלוש העונות הראשונות, הושמע בפתיחת כל פרק קטע משיר הנושא של הסדרה, שנקרא גם הוא "ילדי בית העץ" (מילים: רן כהן אהרונוב, לחן: יאיא כהן אהרונוב): "אנחנו ילדי בית העץ, עושים פה כל מה שבא לנו, כי זה העולם שלנו (העולם שלנו)", בזמן שמוצגות תמונות השחקנים הראשיים. בסוף חלק מהפרקים משתתפים אומנים המבצעים את שיר הנושא של אותו הפרק (מתוך האלבום) בקליפ משותף עם השחקנים. בפרקים אחרים הוחלפו השירים בראיונות של ילדים סביב נושאים הקשורים לאותו הפרק. אלברט רחמים פררה (קובי פרג') (עונות 1–2, מוזכר בעונות 3,5, פלאשבק בעונות 5,6) – פקח החורשה. מרבה לריב עם טלילה, אוהב לספר סיפורים מעברו (תמיד במשלב גבוה), אויבו המושבע הוא שמריהו צדק. מירושלים. טלילה סיבוני (רוני הדר) – בחורה שגרה בחורשה. מפוזרת ודברנית. אוהבת מוזיקה ובעלת אולפן הקלטות, מרבה לריב עם אלברט, יש לה אחות תאומה בשם אסנת שבאה לבקר באחד הפרקים ועובדת כדיילת אוויר. בעונה השלישית פותחת באולפן שלה תחנת רדיו. בעונה השישית פותחת בית קפה. השחקנית הוותיקה ביותר בסדרה. אפרים שמחוני (יניב ביטון) (מעונה 3) – פקח החורשה החדש החל מעונה 3 ואילך. מתעקש לדבר בעברית גבוהה. יצחק צ'יקו גונזלס (אסי ישראלוף) (מעונה 4) – כוכב תוכנית הטלוויזיה "שורדים עם צ'יקו" בערוץ 532. מגיע לחורשה בעונה 4 ונשאר. ערן (שניר אלבז) – מחבורת בית העץ הראשונה, אחיו הבכור של שחר שלא סופר אותו, העביר את בית העץ לשחר מפאת גיוסו. מאיה (סאני שידלו) – מחבורת בית העץ הראשונה, הלכה לשירות לאומי. אמיר (חן רוטמן) – מחבורת בית העץ הראשונה, טס לדרום אמריקה. יואב (אהוד קפון) – מחבורת בית העץ הראשונה. אוהב לנגן. התגייס. שחר (גל שלהב אהרונוביץ) (עונות 5-1, אורח בעונות 6–7) – ילד מחבורת ילדי בית העץ השנייה, גאון במחשבים, חברו הטוב ביותר הוא דניאל, מקים החבורה. רומי (טופז מרום) (עונות 1–5, אורחת בעונות 6–7) – ילדה מחבורת ילדי בית העץ השנייה, אוהבת לצייר, לפסל ולעשות יצירות. דניאל (מיכאל פרנק) (עונות 1–5, אורח בעונה 6) – ילד מחבורת ילדי בית העץ השנייה, אוהב לשיר ולשחק (בתיאטרון). אוהב גם קולנוע, גיבורי על ולחקות את פרדי מרקיורי. אויבו הגדול הוא סער פיינשטיין. הוריו התגרשו לפני תחילת הסדרה. צוף (שקד הכט) (עונות 1–5, אורחת בעונה 7) – ילדה מחבורת ילדי בית העץ השנייה, אוהבת ספורט, מרימה משקולות וזכתה בתחרויות רבות. מומחית בסיף. יש לה כלבה שקוראים לה לוקה. מרבה להתעצבן. נגה (יהלי אלעד) – ילדה מחבורת ילדי בית העץ השלישית, חכמה ומתעניינת במדע וכימיה. מעבירה חוג מדעים לילדים בחורשה. אויבה הגדול ביותר הוא גנדי. צ'ופי (יונתן לנדסמן) – ילד מחבורת ילדי בית העץ השלישית, מגושם ועצלן. בן לשתי אימהות. אופק (שחר שטראוס) – ילד מחבורת ילדי בית העץ השלישית, שתלטן ופעמים רבות הוא משמש כקול ההיגיון. לירי (נינה זריפין) – ילדה מחבורת ילדי בית העץ השלישית, מתעסקת בשירה, נגינה, ריקוד ופיסול. שרה ומנגנת בלהקה "צמר גפן מתוק" יחד עם חברתה נופר עד העונה השישית. אחינועם (הילה דוד) - חניכה ביב"ה. ילדה עם הרבה כוונות טובות. נרגשת, כאשר התלהבותה מדבקת. מורן (מתן דסה) - חניך ביב"ה. חברותי. החבר הטוב ביותר של פיש. סובל מדיסלקסיה. מאיו (גילי נמני) - חניכה ביב"ה. בת עשירים. פיש (אוראל עמרם דרי) - חניך ביב"ה. שובב, לא צייתן. חברו הטוב ביותר של מורן לובש בגדי כדורגל. שירז (מעיין מלוכנא) - חניכה ביב"ה. אוהבת להכין יצירות והיא גם ממש טובה בזה. שניר (רועי נילס זילברבוים) - חניך ביב"ה. אוהב להיות בבית, חולה סדר וניקיון. אסרום (מחסב גברקדיאן) - חניך ביב"ה. החבר הטוב ביותר של מאיו. הוא ואמא שלו גרים באותו בית עם מאיו. אוהב לתקן דברים וטוב בזה. עופרי (שי משאט) (אורחת בעונה 1) – אחותו הקטנה של שחר. שחר לא סופר אותה. ים (אלון זלצמן) (אורח בעונה 1, מוזכר בעונה 4) – אחיה הקטן של צוף. צדף (אלעד ללבניקוב) (אורח בעונה 1, מוזכר בעונה 4) – אחיה הקטן של צוף. אבא של דניאל (גלעד קלטר) (אורח קבוע בעונות 1–2) – אביו של דניאל. איתי (אורי אייזנמן) (אורח בעונה 1) – האחיין של טלילה, שואל שאלות מוזרות בשל היותו על הרצף האוטיסטי. סער פיינשטיין (סול מורג) (אורח בעונה 2) – אויבו המושבע של דניאל. גנב לדניאל את התחפושת בפורים. שמריהו צדק (יוסי טולדו) (אורח בעונות 7,6,2, מוזכר בעונה 5) – אויבו המושבע של אלברט. יוצר ספרים משעממים. בעונה 6 מנסה להרוס את בית העץ ובעונה 7 מנסה להפסיק את פעילות יב"ה בעזרת בתו יעלי. אסנת סיבוני (רוני הדר) (אורחת בעונות 2–5 מוזכרת בעונה 6) – אחותה התאומה של טלילה. דיילת. הקשר בין השתיים טעון במשקעים מן העבר. אמא של צוף (הילה סורג'ון פישר) (אורחת בעונה 2) – אמא אוהבת שרוצה להתקרב ולהכיר טוב יותר את בתה. סבתא של שחר (מיקי קם) (אורחת קבועה בעונה 2) – סבתא ספורטאית ומלאת מרץ. נופר (עולמי סיני) (עונות 1–5 אורחת בעונה 6) – חברה של לירי והשותפה שלה ללהקת "צמר גפן מתוק". גנדי (פטר קנולר) (מוזכר בעונה 3, עונות 4–7) – האויב של נוגה. נמצא בתחרותיות מולה סביב הצלחה בשיעורי מדעים ובתחומים נוספים. יחיאל דהרי (גבי עמרני) (אורח בעונות 4,5, 7 מוזכר בעונה 6) - קשיש שנוגה פגשה במסגרת התנדבות. תומי (יובל גרוס) (אורחת בעונה 5) - ילדה שהחליפה את מקומה של נוגה בעונה החמישית. אמיליו פרי (יונתן ויצמן) (אורח בעונה 4) - למד מצ'ופי חשבון. אוהב קסמים, נרמז שהוא דתי. יונתי (קאי פקר) (אורח בעונות 4–5) - אחיה הגדול של נוגה שלא סופר אותה. אמא של צ'יקו (שושה גורן) (אורחת בעונה 5) – אימו של צ'יקו. עמית (ניר די-נור) (אורחת בעונה 5) – בת הדודה של אופק שגרה ביישוב אור הנר שבעוטף עזה. באה לאופק כדי להשתחרר מהלחץ של האזעקות באזור עוטף עזה. אפי אהרוני גל (מיכאלה רון) (אורחת בעונה 6) - ילדה מ"שקשוקה" שמגיעה להביא מאכל בשם לילי פילי לטלילה. אבא של אפרים (יניב ביטון) (אורח בעונה 7) - אביו של אפרים שבא לבקר בחורשה. ג'קי (עודד פז) (אורח בעונה 7) - החבר הטוב ביותר של צ'יקו. חנה בז'רנו (חווה אורטמן) (אורחת בעונה 7) - אישה שפיש מכנה אותה "השכנה המעצבנת". חברתו של יחיאל. יעל (יעלי) צדק (אנה ברקן) (אורחת בעונה 7) - ילדה שמצטרפת ליב"ה, בתו של שמריהו צדק, שעוזרת לו במשימתו להפסיק את פעילות יב"ה. "ילדי בית העץ", במסד הנתונים הקולנועיים IMDb (באנגלית) "ילדי בית העץ", במיזם "אישים" לתיעוד היצירה הישראלית יעקב בר-און, ‏"ילדי בית העץ": "דרך השירים יכולנו להתעסק בנושאים כמו השואה", באתר מעריב אונליין, 29 בינואר 2018 https://www.israelhayom.co.il/article/726047 ""ילדי בית העץ": התוכנית שגרמה לילדים להתאהב בה", פורסם באתר "ישראל היום" מערכת ישראל היום, צפו: שיר הפתיחה החדש של "ילדי בית העץ", באתר ישראל היום, 29 בנובמבר 2020 ילדי בית העץ | עונה 5 | בקרוב ביישומון, סרטון בערוץ "כאן חינוכית", באתר יוטיוב (אורך: 00:33) ילדי בית העץ | עונה 5 | מתחילים ב-1.7 ביישומון, סרטון בערוץ "כאן חינוכית", באתר יוטיוב (אורך: 00:38) הסדרה "ילדי בית העץ" של כאן חינוכית חוזרת לעונה חדשה, באתר אייס, 21 במאי 2023